Hierdie Juffrou hou van braaivleis en 'n lekker braaibroodjie - Bloss Magazine
Hierdie Juffrou hou van braaivleis en ‘n lekker braaibroodjie
December 8, 2017 by Trudi Stander
Zand Marx – Brand Ambassador Groblersdal
Daar is niks lekkerder as braaivleis met ‘n lekker braaibroodjie nie…..
Zandi Marx van die pragtige plaasdorpie Groblersdal is ‘n Graag R onderwyseres en besig met haar graad in grondslagfase onderwys by UNISA.
Die laaste 3 jaar van haar lewe was nie van die maklikste nie. Toe sy 22 was, het sy 11 bloedklonte op haar brein gekry wat amper haar lewe gekos het.
Zandi was vir 5 weke in die hospitaal waarvan sy ‘n week en ‘n half onder sedasie was. Na die 5 weke is sy ontslaan. Dit het begin beter gaan en die dokters was hoopvol.
Twee weke later het sy haar sig verloor.
Inderhaas is sy terug dokter toe, maar hy was nie bereid om haar te help nie. Met n gesukkel het sy by Unitas reg gekom. Zandi is dadelik opgeneem en gediagnoseer met hydrocephalus, wat beteken dat haar brein op gehou het om vloeistof te dreineer en dit het die blindheid veroorsaak.
Op die 23ste Desember is sy geopereer en het sy ‘n VP shunt gekry. Dit het haar lewe onherroeplik verander.
In Zandi se woorde…. “Die Here moes my kom haal, maar dit was nie my tyd nie. Sedertdien het ek my lewe voluit begin leef. Ek probeer elke dag n verskil in die wereld te maak, en begin elke dag by die kinders in my klas”.
Zandi wil haar storie gebruik om ander mense in moeilike situasies te help en vir hulle te wys, dit is moontlik om deur enigiets, sterker aan die anderkant uit te kom.
you were given one life, it is your duty to live it as fully as possible.
The sky is not your limit…
Net ‘n doodgewone plattelandse girl met groot drome
‘n Honneurs graad in Sielkunde en mamma van drie dogtertjies
Karlè, die “besige bytjie” van Bloemfontein
Maart se live voorblad!